409 



non careat. Terrent me cum hominis ingenium, tum priora 

 vestigia. Sed de his aliisque mox plura, quae scribam, 

 tempus mihi suggeret. Utinam interim ex Biscaia (Suecia) 

 alias litteras accipiam. 



De nostrorum coeptis nihildum audire possumus, sed 

 constat Comitem Ernestum tentaturum, an Oldenseelium et 

 alia vicina loca intercipere atque ita proximis provinciis se- 

 curitatem ab Hispanorum excursionibus praestare possit. 

 Princeps Auraicus cum reliquo exercitu ad Khenum castra 

 habebit, ut si hostis hunc transire velit, impediat, et si ne- 

 cesse sit, Comiti Ernesto auxilia submittat. In Selandiam 

 quoque cum quibusdam copiis Ammiralius Hautenus missus 

 est, si forte in Flandria Hispani quid molituri sint, ut in 

 illis locis esse praesto possit. Optandum esset, ut citius 

 fuissent institutae hae expeditiones, nunc cum messis tempus 

 in propinquo sit, et pabulum pro equis hostis inveniat, vix 

 dubitandum, illos non otiosos spectatores före. Hoc tamen 

 inde commodi consequimur, quod nunc ex Belgio Hispani 

 nullas suppetias Tillio transmittere possunt. Quod si tam 

 hic, quam Wallenstenius partem quoque copiarum contra 

 seditiosos rusticos in Austriam mittunt, uti ferunt, tum Rex 

 Daniae liberiores manus habebit, maxime si Mansfeldii ex- 

 peditio ad faciendam aliquam diversionem suscepta impedita 

 non fuerit. Proxime certiora, volente Deo. Utinam etiam a 

 vobis ex Septentrione mox audiamus prospera! S. R. M:ti 

 humilime, tuae vero Ill:ri Gen:ti submisse me commendans, 

 pro salute et incolumitate utriusque numen devoto pectore 

 veneror. B. V. Ex loco consveto. Jf Julii anno 1626. 



Articulos pacis in Hispania factae tandem impetravi. 

 Indignum est, Begem Galliae ea concessisse, ob quae arma 

 iustissime sumpserat, ut nihil dicam de neglectis sociis et 

 am cis. 



